b'\n_START_ARTICLE_\nTabor treh ognjev\n_START_SECTION_\nPrvi del\n_START_PARAGRAPH_\nJenny \xc5\xbeivi v siroti\xc5\xa1nici, odkar jo je zapustil o\xc4\x8de. Njen najbolj\xc5\xa1i prijatelj je James. Oba otroka sta uporni\xc5\xa1ka in pogosto nagajata upravnici siroti\xc5\xa1nice, gospe Wilson. Med poletno no\xc4\x8djo mesto Craven Arms napadejo nadnaravna bitja, sence, in ga po\xc5\xbegejo do tal. Jenny in James sta prisiljena pobegniti v gozd, tam James poka\xc5\xbee Jenny senco, ki jo je ujel v plastenko. Nih\xc4\x8de od njiju \xc5\xa1e nikoli ni videl \xc4\x8desa takega. Pono\xc4\x8di Jenny sanja neznano \xc5\xbeensko, po imenu Sarabella, ki ji pove, da mora iti na jug in Jenny jo uboga. Naslednji dan ugotovita, da sta se izgubila v gozdu in skoraj izstradata do smrti. Zato\xc4\x8di\xc5\xa1\xc4\x8de za en dan najdeta pri kme\xc4\x8dki dru\xc5\xbeini, nato pa jo okradeta in pobegneta v ve\xc4\x8dje mesto. Nekaj \xc4\x8dasa \xc5\xbeivita kot potepuha, hrano kradeta, spita pa v razli\xc4\x8dnih skladi\xc5\xa1\xc4\x8dih in praznih hi\xc5\xa1ah, nato ju \xc4\x8dez nekaj \xc4\x8dasa najde Polh in jima v obliki gospoda Whistlerja ponudi slu\xc5\xbebo. Jenny in James mislita, da je gospod Whistler Polh, vendar pa on to zanika. Polh \xc5\xa1e vedno ostaja neznan, Whistler pa naj bi bil samo njegov poslanik. Odpeljejo ju v njuno novo stanovanje, tam pa posku\xc5\xa1ata ubiti senco iz plastenke. Senca uide nadzoru in popraska Jenny, nato pa se brez razloga raztre\xc5\xa1\xc4\x8di na kose. Bitje ni mrtvo in se za\xc4\x8dne sestavljati, zato ga Jenny in James pospravita nazaj v plastenko. Jenny mora zaradi po\xc5\xa1kodb v bolni\xc5\xa1nico. Tam pozdravi deklico izgube spomina, ne da bi se tega sploh zavedala.\n_START_SECTION_\nDrugi del\n_START_PARAGRAPH_\nGospod Whistler naro\xc4\x8di Jenny in Jamesu, naj vdreta na policijsko postajo in ukradeta neke dokumente. Pri dejanju ju zalotijo in strpajo v je\xc4\x8do, potem pa ju glavni policist brez razloga spusti. \xc5\xa0e istega dne pobegneta iz mesta, tako da sko\xc4\x8dita na ciganski voz. Cigana Peter in Raina kmalu ugotovita, da preva\xc5\xbeata slepa potnika in ju povabita, naj potujeta z njima. Peter nikoli ne govori z njima, saj je zavezan k ti\xc5\xa1ini; sme se pogovarjati samo s svojim partnerjem. Jenny pa se zdi, da je na Petru marsikaj \xc4\x8dudnega, saj jo opazuje z nenavadnim pogledom. Za rojstni dan (12. december) ji podari zgodovinsko knjigo, v kateri Jenny prebere zgodbo on Sinkar ljudstvu. Takrat se spomni, da ji je o\xc4\x8de povedal natanko isto zgodbo in ji podaril veri\xc5\xbeico, zadnji\xc4\x8d ko ga je videla. Takrat je bila \xc5\xa1e komaj otrok. Peter in Raina nato sredi no\xc4\x8di in sredi gozda pustita Jenny in James sama, reko\xc4\x8d, da bo tam zanju najvarneje. \xc5\xa0ele kasneje se izka\xc5\xbee, da je v bli\xc5\xbeini Tabor treh ognjev, \xc5\xa1ola za magi\xc4\x8dne otroke, kamor ju povede govore\xc4\x8di ma\xc4\x8dek, Bacci. Bacci ju tudi ovoha in oznani, da je Jenny potomka Sinkar ljudstva in ima magi\xc4\x8dne mo\xc4\x8di. Ko Jenny pove, da je h\xc4\x8di Arthurja Swana, ma\xc4\x8dek \xc5\xa1ele ugotovi, s kom ima opravka. Jenny pa izve, da je njen o\xc4\x8de \xc5\xbeivel skrivno \xc5\xbeivljenje in je bil Sinterjev osebni svetovalec ter voja\xc5\xa1ki poveljnik. Iste no\xc4\x8di Jenny in James spoznata stra\xc5\xa1ljivo ravnateljico in njenega pomo\xc4\x8dnika, Sebastiana, ter prespita v ve\xc4\x8dnamenski stavbi, ki je za name\xc4\x8dek \xc5\xa1e \xc5\xbeiva. Naslednje jutro ju Emil, u\xc4\x8denec tabora, pelje izpolnit vpisnico in jima razka\xc5\xbee okolico. Jenny in James mu povesta, da imata v nahrbtniku senco, oziroma stina, kot bitje imenujejo na taboru, in Emil ju izda ravnateljici. Kaznovana sta z zlaganjem starih dokumentov, saj je stin izjemno nevarno bitje. Popoldne istega dne ju Emil predstavi prijateljem rde\xc4\x8dega ognja, kamor tudi on sam pripada. Zraven je \xc5\xa1e nekaj pripadnikov zelenega ognja in skupaj se gredo sankat ter kepat. James pa se usede na rob Velikega So\xc5\xa1kega jezera, po katerem se drsa Rozala, ki je pripadnica zelenega ognja. Emil pove Jenny in Jamesu, da je Rozala h\xc4\x8di zadnjega Sintra (Ann Mary) in zadnjega Karnija (Gregorija), James pa ne razume, zakaj je to tako zanimivo. Jenny mu obljubi, da mu bo posodila knjigo, v kateri vse pi\xc5\xa1e. Jenny se dobro ujame s pripadniki rde\xc4\x8dega ognja, nato pa spozna Leeja Russlla, ki je v vijoli\xc4\x8dnem ognju. Sre\xc4\x8danje je kasneje povod za vsako prepiranje, ki nastane kasneje med njima. Jenny in James morata opraviti preizkus, ki tradicionalno poteka na silvestrovo. Jenny je dodeljena v rde\xc4\x8di ogenj, James pa v zelenega. Jenny izve tudi svoj urnik, kdo je njen razrednik, v kateri sobi bo stanovala in kak\xc5\xa1ni sta njeni primarni mo\xc4\x8di, Emil pa ji razlo\xc5\xbei, da bo za\xc4\x8dela obiskovati kar tretji letnik s svojimi vrstniki, vendar bo morala imeti dopolnilne ure, da bo lahko nadoknadila za prej\xc5\xa1nji dve leti. Isto je veljalo za Jamesa. Naslednjega dne zamudi na prvo uro pouka. Nova razredni\xc4\x8darka, Natasha Tremblay, jo zaradi tega mo\xc4\x8dno okrega. Kasneje spozna Charlotte Maroon, ki bo njena sostanovalka v rde\xc4\x8dem domu in ji pomaga se preseliti po pouku. Potem ji pove, da je izrazita Sinterjeva potomka, ker je bil tudi njen o\xc4\x8de. To ne pomeni ni\xc4\x8d drugega, kot to da ima v sebi malo ve\xc4\x8d dobrega kot pa ve\xc4\x8dina drugih potomcev Sinkar ljudstva. Lee podtakne Jenny v posteljo li\xc4\x8dinko kalarja, zaradi katere Jenny dobi stra\xc5\xa1ne izpu\xc5\xa1\xc4\x8daje.\n_START_SECTION_\nTretji del\n_START_PARAGRAPH_\nPri pouku se za\xc4\x8dnejo u\xc4\x8diti obvladanja Sile, v kateri Jenny postane najbolj\xc5\xa1a v generaciji. Kmalu zboli tudi profesorica Denver, ki u\xc4\x8di telesno obrambo in napad, nadomesti pa jo Sebastian. Jenny in James morata jemati dopolnilne ure pri Anyi, ki je starej\xc5\xa1a u\xc4\x8denka tabora. Jenny izve, da je bila Anya neko\xc4\x8d v Tannerju, su\xc5\xbeenjski tovarni, ki jo ima v lasti novi Karni, vendar se zaradi uroka ne spominja, kje je. Na taboru oznanijo, da bodo dobili obisk. Pratelsky Pan in Polh s h\xc4\x8derko naj bi vsi v kratkem prispeli na tabor. Ni dvoma, da je Polh isti, ki sta ga Jenny in James spoznala v mestu. Ko pa naposled le prispejo, se izve, da je Polh bil vseskozi gospod Whistler. Jenny dobi povabilo gospoda Whistlerja na \xc4\x8dajanko, na kateri ji razlo\xc5\xbei, zakaj se je zanimal zanju v mestu in s \xc4\x8dim se ukvarja. Judith, Jennyjina in Charlottina sostanovalka, povabi Jenny in Charlotte za poletne po\xc4\x8ditnice k sebi domov. Obe sprejmeta povabilo in ugotovita, da je Judith izjemno bogata. Njeni star\xc5\xa1i so svetovni prvaki v streljanju, kar pa jima da zelo malo \xc4\x8dasa, da bi se ukvarjala s svojo h\xc4\x8derko. Ko se vrnejo na tabor, James pove Jenny, da odhaja. To Jenny zelo prizadene, kasneje iste no\xc4\x8di pa jo nekaj udari po glavi. V stanju nezavesti sanja Sarabello, ki ji pove, da je Jamesa ugrabil Karnijev vohun in da ga mora re\xc5\xa1iti. Jamesov ugrabitelj bo posku\xc5\xa1al zve\xc4\x8der vdreti v ravnatelji\xc4\x8din sef, v katerem hrani zemljevid tabora. Zbudi se v ambulanti. Dru\xc5\xbebo ji dela samo Rozala, ki skrbi zanjo. Izve, da je bil gospod Whistler umorjen in da preiskujejo, kaj se je zgodilo. Rozala ji pove, da jo je hi\xc5\xa1nik na\xc5\xa1el nezavestno in jo pripeljal k zdravni\xc5\xa1ki pomo\xc4\x8di. Jenny ga tistega dopoldneva obi\xc5\xa1\xc4\x8de in se mu zahvali, saj ji je verjetno re\xc5\xa1il  \xc5\xbeivljenje. Potem poi\xc5\xa1\xc4\x8de Leeja in ga prepri\xc4\x8da, naj ji pomaga pri Jamesovim re\xc5\xa1evanjem. Zbere \xc5\xa1e druge prijatelje iz rde\xc4\x8dega doma in jim pove, da bodo re\xc5\xa1ili Jamesa. Ko doda, da jim bo pomagal Lee, Ashley, Emilovo prijateljico, raznese od jeze in skoraj skuri dnevno sobo. Njena primarna mo\xc4\x8d je obvladovanje ognja, toda ne obvlada ga \xc5\xa1e dovolj dobro. Dobijo se istega dne zve\xc4\x8der, Jenny in Lee vdreta v ravnatelji\xc4\x8dino pisarno, ostali pa \xc4\x8dakajo zunaj, \xc4\x8de bi Karnijev vohun slu\xc4\x8dajno pobegnil. Jenny in Lee ugotovita, da je hi\xc5\xa1nik, oziroma Keern, tisti, ki je ugrabil Jamesa. Keern se pred njima pohvali z vsemi svojimi grehi, ki jih je opravil na tabou. Lee mu prebere misli in izve, kje je James, ter re\xc5\xa1i Jenny, ki bi jo Keern skoraj ubil s Silo. Keern pobegne skozi okno, Jennyjini prijatelji pa mu sledijo. Keern je vedel, da ga bodo \xc4\x8dakali zunaj, zato je nanje postavil urok, zaradi katerega se ne bi mogli premakniti. Toda Charlotte, ki je na za\xc4\x8detku nameravala iti v pisarno in pomagat Jenny in Leeju, ugotovi, kako se re\xc5\xa1iti uroka, \xc5\xa1e preden Keern sko\xc4\x8di skozi okno. Jenny in Lee odideta re\xc5\xa1it Jamesa, ki je bil v hi\xc5\xa1nikovi ko\xc4\x8di v kleti zvezan, a \xc5\xbeiv. Kasneje se morajo vsi udele\xc5\xbeeni v dogodku zglasiti pri ravnateljici. Tam Jenny izve, da je Anya bila tista, ki je ujela Keerna, ki je \xc5\xbee skoraj u\xc5\xa1el. Povedali so ji tudi, da se je Keernu zme\xc5\xa1alo, kot posledica nekega uroka, ki ga je Karni postavil nadenj za lastno za\xc5\xa1\xc4\x8dito. James pove, da je bil pri\xc4\x8da Whistlerjevemu umoru, in da ga je zato Keern ugrabil. Zgodba se kon\xc4\x8da na proslavi ob zaklju\xc4\x8dku \xc5\xa1olskega leta. V zadnjem poglavju se spremlja pogovor med (domnevno) Karnijem in njegovim sinom. Identitete teh dveh oseb niso razkrite.\n_START_SECTION_\nZgodba o Sinkar ljudstvu\n_START_PARAGRAPH_\nZgodba o Sinkar ljudstvu govori o tem, kako so nastali. Bogovi so ustvarili dva \xc4\x8dloveka, ki sta postala vodji. Eden je bil dober (Sinter) in drugi slab (Karni). Skrbela sta, da je tehtnica dobrega in zla bila vedno v ravnote\xc5\xbeju. Imela sta nadnaravne mo\xc4\x8di in te mo\xc4\x8di so podedovali tudi njuni otroci. Linija magi\xc4\x8dnih otrok se je raz\xc5\xa1irila po celem svetu, saj so tudi njuni otroci imeli otroke in tako dalje. Ko sta se postarala in umrla, so na njuno mesto pri\xc5\xa1li njuni otroci. Vedno sta bila vladarja en Sinter in en Karni. Zadnja Sinter in Karni sta bila Ann Mary in Gregorij. Najprej je Gregorij umoril Ann Mary, potem pa je on sam umrl, saj je hotel dobiti Ann Maryjino mo\xc4\x8d, ki se je obrnila proti njemu in ga ubila. Nih\xc4\x8de od njiju ni imel otrok, ki bi lahko nasledili njune funkcije. Bila je samo Rozala. Rozala pa ni mogla postati hkrati Sinter in hkrati Karni, saj mo\xc4\x8d oblasti ni smela biti v rokah samo enega posameznika. \xc4\x8ce bi posku\xc5\xa1ala postati Karni in Sinter, bi jo verjetno ubilo. Kasneje istega dne se je odkril nov Karni. Nih\xc4\x8de ne ve, kdo je, jasno je samo to, da obstaja in da se je tehtnica brez Sintra prevesila na zlobno stran. Istega dne je Arthur Swan prestavil Rozalo, \xc5\xa1estletno deklico, na tabor in se zve\xc4\x8der \xc5\xa1e zadnji\xc4\x8d poslovil od svoje h\xc4\x8dere.\n_START_SECTION_\nOsebe\n_START_PARAGRAPH_\nJenny (Lilliana) Swan je glavna junakinja in pripovedovalka zgodbe. O\xc4\x8de jo je zapustil pri petih letih in vse, kar ji je ostalo od njega, je veri\xc5\xbeica. Pri preizkusu je dodeljena v rde\xc4\x8di dom, saj je pogumna, vro\xc4\x8dekrvna in pogosto nepremi\xc5\xa1ljena, njeni primarni mo\xc4\x8di sta pa zdravljenje in povezanost z naravo. Talentirana je za obra\xc4\x8danje Sile, magi\xc4\x8dne energije, pri predmetih, pri katerih bi se pa morala u\xc4\x8diti, ji gre pa bolj slabo. Postane simboli\xc4\x8dna vodja rde\xc4\x8dega ognja in pogosto organizira potegav\xc5\xa1\xc4\x8dine - \xc5\xa1e posebej tiste, ki se ti\xc4\x8dejo vijoli\xc4\x8dnega ognja._NEWLINE_James Moore je Jennyjin najbolj\xc5\xa1i prijatelj. Rad bere knjige in je bolj umirjen. Nima posebnih mo\xc4\x8di, zato ga Charlotte imenuje \xc5\xa1toplc, se je pa nekaj energije, ki jo je odsevala Jenny, prisesalo nanj, kar mu omogo\xc4\x8di vstop na Tabor treh ognjev. Ima zelo razvit \xc5\xa1esti \xc4\x8dut - v te\xc5\xbekih situacijah ve, kaj je prav. Ima lahko velik vpliv na mlada dekleta, kar pa nima nobene zveze z magijo, temve\xc4\x8d s tem, da je precej postaven._NEWLINE_Whistler/Polh se najprej pretvarja, da ni Polh. Jenny in James sta na za\xc4\x8detku mislila, da je vodja mafijske tolpe, kasneje pa izvedela, da ima v lasti samo neko podjetje. Je prijazen in dobrodu\xc5\xa1en. Ima h\xc4\x8derko Neyo, s katero se ne razume najbolje, in je veliki zaupnik tabora. Keern ga v tretjem delu ubije z magi\xc4\x8dno vrvjo._NEWLINE_Natasha Tremblay je Jennyjina razredni\xc4\x8darka. Zelo stroga \xc5\xbeenska ne dopu\xc5\xa1\xc4\x8da nespo\xc5\xa1tljivega obna\xc5\xa1anja ali potegav\xc5\xa1\xc4\x8din. Ima zelo trdna in moralna na\xc4\x8dela._NEWLINE_Ravnateljica/Buffalo Woman je ravnateljica Tabora treh ognjev. \xc5\xbde na videz vedno prestra\xc5\xa1i, vendar je v resnici po\xc5\xa1tena \xc5\xbeenska, ki se ravna po razumu._NEWLINE_Charlotte Maroon je Jennyjina sostanovalka v rde\xc4\x8dem domu in prijateljica. Zelo je zavzeta za pouk in se rada u\xc4\x8di. Njeni magi\xc4\x8dni mo\xc4\x8di sta barvanje in logi\xc4\x8dno razmi\xc5\xa1ljanje._NEWLINE_Lee Russell je pripadnik vijoli\xc4\x8dnega ognja in Jennyjin so\xc5\xa1olec. Z Jenny se spre \xc5\xa1e preden je razvr\xc5\xa1\xc4\x8dena v rde\xc4\x8di ogenj. Njegov najbolj\xc5\xa1i prijatelj je Freender, njegovi magi\xc4\x8dni mo\xc4\x8di pa sta branje misli in premikanje stvari z mislimi. Zaradi svojega karakterja je simboli\xc4\x8dni vodja vijoli\xc4\x8dnega ognja._NEWLINE_Rozala Sankovski je h\xc4\x8di zadnje Sinter in zadnjega Karnija, kar pomeni, da ima v sebi dobro in slabo polovico. Vendar pa se izra\xc5\xbea samo dobra polovica. Je pripadnica zelenega ognja, njeni mo\xc4\x8di sta spreminjanje snovi in umske sposobnosti. Na taboru in tudi drugod je izjemno ljubljena. Kot otrok je \xc5\xbeivela na kmetiji, saj jo je mama posku\xc5\xa1ala skriti pred o\xc4\x8detom. Na dan ko sta oba njena star\xc5\xa1a umrla, je ponjo pri\xc5\xa1el Arthur Swan in jo odpeljal na tabor. Tudi ona je \xc5\xa1ele takrat izvedela, da ima magi\xc4\x8dne mo\xc4\x8di. Njen pomemben polo\xc5\xbeaj v Sinkar zgodovini ji omogo\xc4\x8da funkcijo simboli\xc4\x8dne vodje zelenega ognja._NEWLINE_Sarabella je oseba, ki jo Jenny ve\xc4\x8dkrat sanja v svojih sanjah. Usmerja jo, kam mora iti, in ji pomaga pri razli\xc4\x8dnih te\xc5\xbeavah. To, da jo Sarabella posredno pripelje do tabora in ji pove, da je James ugrabljen, da Jenny misliti, da je veliko ve\xc4\x8d kot samo sanje. Charlotte \xc5\xa1e posebej pa misli, da je Sarabella duh iz preteklosti in ni\xc4\x8d drugega._NEWLINE_Hi\xc5\xa1nik/Keern je Karnijev vohun na Taboru treh ognjev, \xc4\x8deprav se sprva ne zdi tako. Je sicer \xc4\x8duden, vendar pa Jenny odpelje v ambulanto, ko jo nekdo udari v glavo. Kasneje se izka\xc5\xbee, da je bil on sam ta nekdo, re\xc5\xa1il pa ji je \xc5\xbeivljenje, ker je v njem vzbudila zanimanje. Istega ve\xc4\x8dera je tudi on ubil gospoda Whistlerja in ugrabil Jamesa, saj je bil pri\xc4\x8da dogodku. Ko ga Jennyjini prijatelji ujamejo, se mu zme\xc5\xa1a. Karni je nanj postavil urok, ki prepre\xc4\x8di Keernu, da bi izdal Karnijeve skrivnosti.\n_START_SECTION_\nPreizkus\n_START_PARAGRAPH_\nPreizkus je poseben ritual, ki ga morajo novinci na taboru opraviti na silvestrovo. V tem preizkusu izvedo, kateremu domu pripadajo, katere so njihove primarne mo\xc4\x8di, kdo bo njihov razrednik, v kateri sobi bodo prebivali in svoj urnik. Vsako leto je druga\xc4\x8den, po navadi pa ima kaj opraviti z ognjem. Pouk se za\xc4\x8dne takoj naslednjega dne. Jenny in James sta morala stopiti v ogenj, ki se je pobarval v barvo njunega doma. \xc4\x8ceprav ju ni o\xc5\xbegalo, sta morala pokazati veliko merico poguma, da sta stopila v velikanski kres, ki je bil videti zelo resni\xc4\x8den.\n_START_SECTION_\nRde\xc4\x8di ogenj\n_START_PARAGRAPH_\nLastnosti pripadnikov rde\xc4\x8dega ognja so ognjevitost, nepremi\xc5\xa1ljenost in pogum. \xc4\x8ceprav so zelo podobni vijoli\xc4\x8dnemu, so v nenehni vojni z njimi. Njihov dom le\xc5\xbei nekaj metrov stran od Velikega So\xc5\xa1kega jezera, v njihovi neuradni lasti pa je tudi pomol. Tam se veliko u\xc4\x8dencev tabora rado kopa v poletnem \xc4\x8dasu. Imajo tudi teraso, s katere je Jenny neko\xc4\x8d pobegnila, in dnevno sobo za dru\xc5\xbeenje. Jenny je njihova simboli\xc4\x8dna vodja.\n_START_SECTION_\nVijoli\xc4\x8dni ogenj\n_START_PARAGRAPH_\nPripadniki vijoli\xc4\x8dnega ognja so premi\xc5\xa1ljeni, ognjeviti in urejeni. Lee je njihov simboli\xc4\x8dni vodja.\n_START_SECTION_\nZeleni ogenj\n_START_PARAGRAPH_\nZnani so kot mirni, zbrani in po\xc5\xa1teni. Redko se vtikajo v vojno med rde\xc4\x8dim in vijoli\xc4\x8dnim, zato so prijatelji z obema. V njihovem domu je tiho in mirno. Rde\xc4\x8di in vijoli\xc4\x8dni ogenj pa v\xc4\x8dasih ne preneseta njihove nevtralnosti. Rozala je njihova simboli\xc4\x8dna vodja.'